Ispaniya kubogi. "Barselona" "Real"ni yirik hisobda mag‘lub etib, finalga chiqdi

Ispaniya kubogi yarimfinali javob o‘yini doirasida "Real Madrid" o‘z maydonida "Barselona"ni qabul qildi. Uchrashuv mehmonlarning yirik hisobdagi g‘alabasi bilan yakunlandi. 
Suares o‘z hisobiga dubl yozib qo‘ygan bo‘lsa, yana bir golni madridliklar himoyachisi Varan o‘z darvozasiga kiritib qo‘ydi. 
"Barselona" finalda "Valensiya" – "Betis" juftligi g‘olibi bilan bahslashadi. 
Real Madrid – Barselona 0:3
Gollar: 0:1 – 50 Suares, 0:2 – 69, avtogol Varan, 0:3 – 73, penalti Suares.

Real Madrid – Navas, Varan, Regilon, Karvaxal, Ramos, Modrich, Kazemiro (Valverde, 75), Vaskes (Beyl, 68), Kroos, Vinisius Junior (Asensio, 81), Benzema.

Barselona – ter Stegen, Langle, Pike, Alba, Serdji Roberto, Rakitich, Buskets (Artur, 86), Dembele (Koutino, 75), Nelson Semedu, Messi, Suares (Vidal, 78).

Ogohlantirishlar: Vaskes (58), Buskets (65), Kazemiro (72), Nelson Semedu (81).
Birinchi uchrashuv: 1:1